rejauldu/bengali-wikipedia huggingface dataset:
থাম্ব|upright=1.5 অর্থনৈতিক চক্র (বা ব্যবসায় চক্র or বুম-বাস্ট চক্র) বলতে একটি বাজার অর্থনীতিতে বেশ কয়েক মাস বা বছর ধরে সমষ্টিগত উৎপাদন, বাণিজ্য ও অর্থনৈতিক কার্যকলাপের দীর্ঘ স্থায়ী ক্রমিক উত্থান ও পতনকে বোঝায়।A. F. Burns and W. C. Mitchell, Measuring business cycles, New York, National Bureau of Economic Research, 1946. আরো সুনির্দিষ্টভাবে, অর্থনৈতিক চক্র হলো মোট দেশজ উত্পাদনের (জিডিপি) পর্যায়ক্রমিক উর্ধ্বগামীতা এবং নিম্নগামীতা।Madhani, P. M. (2010). "Rebalancing Fixed and Variable Pay in a Sales Organization: A Business Cycle Perspective". Compensation & Benefits Review 42(3), pp. 179–189  দেশজ উৎপাদনের ক্রমান্বয়ী নিম্নগামীতাকে অর্থনৈতিক মন্দা হিসেবে অভিহিত করা হয়। ১৯৩০-এর মার্কিন যুক্তরাষ্ট্রের গভীর ও দীর্ঘস্থায়ী অর্থনৈতিক মন্দা অর্থনীতিবিষয়ক আলোচনার অন্যতম বিষয়। এ সময় মানুষের বেকারত্ব এমন ব্যাপকভাবে বৃদ্ধি পেয়েছিল যা আর কখনো ঘটেনি।   অর্থনৈতিক মন্দার অবসান    টীকা-ভাষ্য    তথ্যসূত্র   From (2008) The New Palgrave Dictionary of Economics, 2nd Edition:  Christopher J. Erceg. "monetary business cycle models (sticky prices and wages)." Abstract.  Christian Hellwig. "monetary business cycles (imperfect information)." Abstract.  Ellen R. McGrattan "real business cycles." Abstract.         বহিঃসংযোগ    The Conference Board Business Cycle Indicators – Indicators of Euro Area, United States, Japan, China and so on.  A Spectral Analysis of World GDP Dynamics: Kondratieff Waves, Kuznets Swings, Juglar and Kitchin Cycles in Global Economic Development, and the 2008–2009 Economic Crisis ,Korotayev, Andrey V and Tsirel, Sergey V.  Historical documents relating to past business cycles, including charts, data publications, speeches, and analyses  Business-Cycle Conditions Business-cycle analysis from American Institute for Economic Research (AIER)  Video explaining the mechanics of the business/market cycle  বিষয়শ্রেণী:সমষ্টিক অর্থশাস্ত্র বিষয়শ্রেণী:অর্থনীতি (সামাজিক বিজ্ঞান) বিষয়শ্রেণী:ব্যবসা চক্র বিষয়শ্রেণী:পুঁজিবাদ
পাপুয়ান ধনেশ (Rhyticeros plicatus), এছাড়াও যারা ব্লিথসের ধনেশ নামে পরিচিত হল একটা বড় আকারের ধনেশ যারা প্রধানত বিউসেরোটিডি পরিবারের অন্তর্ভুক্ত। এদের প্রধান বাসস্থান হল জঙ্গল ওয়ালাসিয়া এবং মেলানেশিয়া প্রভৃতি দেশে। এদের এলাকার নাম হল টক পেসিন কোকোমো।Majnep & Bulmer (1977): p.129, Coates (1985), Coates & Bishop (1997)  আগে এদের গণ ছিল অ্যাসিরোস। এদেরকে অনেক সময় প্লেন পাউচড ধনেশ (R. subruficollis), এবং কিছু কিছু সময় নারকোন্ডাম ধনেশ (R. narcondami) এবং পাতাঠুঁটি ধনেশ (R. undulatus) উপজাতি হিসেবে ধরা হয়।Rasmussen (2000)  বর্ণনা লম্বাউ এরা হয় ৯১ সেমি, পুরুষদের পালকের রঙ হয় সম্পূর্ণ কালো এবং মাথার রঙ হয় সোনালী-কমলা রঙের, এদের গলার রঙ হয় সাদা এবং লেজের রঙও হয় সাদা। চোখের পাতা হয় লালচে বাদামি রঙের, চোখের চারিদিকে থাকে ফ্যাকাশে নীল রঙের চামড়া। মগিলা ধনেশরা আকারে হয় ছোটো এবং এদের গলা ও লেজ হয় সাদা রঙের। পুরুষ এবং মহিলা উভয়েরই বড়ো আকারের ঠোঁট থাকে এবং সেই ঠোঁটের ওপরে থাকে শিরস্ত্রাণ। তরূণ মহিলা এবং পুরুষ উভয়েই দেখতে প্রাপ্তবয়স্ক পুরুষদের মতোন হয়। প্রাপ্তবয়স্কদের প্রায় ৮ টা ভাঁজ থাকে ওদের শিরস্ত্রাণে, এবং তা প্রধানত নির্ভর করে বয়সের ওপরে। কিন্তু তরূণ ধনেশদের এইসব থাকে না।Coates (1985): p.442  ওড়ার সময় এদের ডানায় খুব আওয়াজ হয়, এরা উড়ে যাবার সময় একটা হুশ করে শব্দ হয় যা প্রধানত স্টীম ইঞ্জিনের কানের পাশ দিয়ে হুশ করে বেরিয়ে যাওয়ার আওয়াজের সাথে তুলনা করা হয়। এদের ডানার আওয়াজ ছাড়াও এদের ডাক অনেক দূর থেকে শোনা যায়।  উপজাতি বিভিন্ন ধরনের উপজাতির বর্নণা এখানে দেওয়া হল:Coates (1985): p.444, Coates & Bishop (1997): p.148, Steadman (2006): pp.123,153,366-367  R. p. plicatus (ফর্স্টার, ১৭৮১) – মালুকু দ্বীপপুঞ্জ  R. p. ruficollis (ভিয়েইল্লট, ১৮১৬) – নর্থ মালুকু এবং পশ্চিম পাপুয়া, পূর্বদিকের দক্ষিণ পার্বত্য অঞ্চলের প্রদেশ এবং সিম্ভু প্রদেশ, পাপুয়া নিউ গিনি  R. p. jungei মায়র, ১৯৩৭ – পূর্ব নিউ গিনি, ফ্লাই নদী অঞ্চলের পসচিমে  R. p. dampieri মায়র, ১৯৩৪ – বিস্মার্ক  R. p. harterti মায়র, ১৯৩৪ – বোগেনভিল দ্বীপপুঞ্জ এবং বুকা দ্বীপপুঞ্জ  R. p. mendanae হারট্রেট, ১৯২৪ – সলোমন দ্বীপপুঞ্জ চোয়েসেউল দ্বীপপুঞ্জ থেকে গুয়াদাল্কানাল এবং মালাইতা  নোট  তথ্যসূত্র    Coates, Brian J. (1985): The Birds of Papua New Guinea (Vol.1: Non-Passerines). Dove Publications, Alderley, Queensland, Australia.   Coates, Brian J. & Bishop, K. David (1997): A Guide to the Birds of Wallacea, Sulawesi, the Moluccas and Lesser Sunda Islands, Indonesia. Dove Publications, Alderley, Queensland, Australia.   Majnep, Ian Saem & Bulmer, Ralph (1977): Birds of my Kalam Country. Auckland University Press, Auckland, New Zealand.  Rasmussen, Pamela C. (2000): A review of the taxonomy and status of the Plain-pouched Hornbill Aceros subruficollis. Forktail 16: 83-86. PDF fulltext  Steadman, David William (2006): Extinction and Biogeography of Tropical Pacific Birds. University of Chicago Press.   বহিঃসংযোগ   BirdLife Species Factsheet   বিষয়শ্রেণী:রাইটিসেরোস বিষয়শ্রেণী:ধনেশ বিষয়শ্রেণী:দক্ষিণ এশিয়ার পাখি বিষয়শ্রেণী:ইন্দোনেশিয়ার পাখি বিষয়শ্রেণী:১৭৮১ এর প্রাণীসমূহ বিষয়শ্রেণী:১৭৮১-এ বর্ণিত পাখি
কুনাল গোস্বামী হলেন একজন ভারতীয় অভিনেতা ও ব্যবসায়ী যাকে বড়পর্দা ও ছোটপর্দায় অভিনয় করতে দেখা গিয়েছে।  জীবনী কুনাল গোস্বামী ১৯৭১ সালের ২৪ নভেম্বর জন্মগ্রহণ করেন। তার বাবার নাম মনোজ কুমার ও মায়ের নাম শশী গোস্বামী।  ক্রান্তি চলচ্চিত্রে শিশুশিল্পী হিসেবে অভিনয়ের মাধ্যমে রূপালি পর্দায় অভিষেক ঘটে তার। ১৯৮৩ সালে তাকে দেখা গিয়েছিল ঘুঙরু চলচ্চিত্রে। ১৯৮৩ সালে তার অভিনীত চলচ্চিত্র কালাকার মুক্তি পেয়েছিল। চলচ্চিত্রটিতে তিনি শ্রীদেবীর বিপরীতে অভিনয় করেছিলেন। এছাড়া, ১৯৮৩ সালে দো গুলাব চলচ্চিত্রে অভিনয় করেছিলেন তিনি। ১৯৮৬ সালে তার অভিনীত চলচ্চিত্র রিকি প্রেক্ষাগৃহে মুক্তি পেয়েছিল।  ১৯৮৯ সালে তাকে দেখা গিয়েছিল আখরি বাজি চলচ্চিত্রে। ১৯৯০ সালে তার অভিনীত চলচ্চিত্র পাপ কি কামাই প্রেক্ষাগৃহে মুক্তি পেয়েছিল। ১৯৯১ সালে তাকে নম্বরি আদমি ও বিষকন্যা চলচ্চিত্রে দেখা গিয়েছিল। ১৯৯৯ সালে তার অভিনীত চলচ্চিত্র জয় হিন্দ প্রেক্ষাগৃহে মুক্তি পেয়েছিল। চলচ্চিত্রটি তার বাবা মনোজ কুমার পরিচালনা করেছিলেন।  কুনাল গোস্বামী অভিনীত চলচ্চিত্রগুলো ভালো ব্যবসা করতে না পারার দরুন তিনি বলিউডে শক্ত অবস্থান তৈরি করতে পারেন নি। বড় পর্দার বাইরে রুপালি পর্দায় তিনি আলাগ আলাগ শিরোনামের একটি টিভি ধারাবাহিকে অভিনয় করেছিলেন। টিভি ধারাবাহিকটি ডিডি ন্যাশনাল সম্প্রচার করেছিল। ২০০৫ সালে তিনি ঋতু গোস্বামীর সাথে বিবাহবন্ধনে আবদ্ধ হন। তিনি বর্তমানে দিল্লিতে রেস্টুরেন্ট ব্যবসায় নিয়োজিত আছেন। ২০১৯ সালে সংবাদ প্রকাশ হয়েছিল যে, তিনি অনলাইনে প্রতারণার শিকার হয়ে ৯,০০০ রুপি হারিয়েছেন।  চলচ্চিত্র তালিকা চলচ্চিত্র   বছর  চলচ্চিত্র  চরিত্র  টীকা ১৯৮১  ক্রান্তি  ভারত ও মীনাক্ষীর ছেলে  প্রথম চলচ্চিত্র ১৯৮৩  ঘুঙরু  যুবরাজ   ১৯৮৩  কালাকার  রবি কুমার   ১৯৮৩  দো গুলাব  হীরা   ১৯৮৬  রিকি  রিকি   ১৯৮৯  আখরি বাজি  ইন্সপেক্টর লক্ষ্মণ   ১৯৯০  পাপ কি কামাই    ১৯৯১  নম্বরি আদমি  রাজ প্রতাপ   ১৯৯১  বিষকন্যা  ইন্সপেক্টর রাকেশ বর্মা  ১৯৯৯  জয় হিন্দ  বিজয়   ২০০৯  কন্ট্র‍্যাক্ট অনলাইন   স্বল্পদৈর্ঘ্য চলচ্চিত্র  টেলিভিশন   বছর  ধারাবাহিক  চরিত্র চ্যানেল ২০০০  আলাগ আলাগ    ডিডি ন্যাশনাল  তথ্যসূত্র  বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় শিশু অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:হিন্দি টেলিভিশনের অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় ব্যবসায়ী বিষয়শ্রেণী:১৯৭১-এ জন্ম বিষয়শ্রেণী:দিল্লির ব্যবসায়ী বিষয়শ্রেণী:১৯৬১-এ জন্ম বিষয়শ্রেণী:মহারাষ্ট্রের ভারতীয় জনতা পার্টির রাজনীতিবিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৩:২৫, ৩ ফেব্রুয়ারি ২০২৫ (ইউটিসি) :সামার ব্রিয়েল   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। উল্লেখযোগ্য পুরস্কার ও পাননি। নাহিয়ানআলাপ ০১:৪১, ২৫ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
দ্য গিল্টি হল ২০২১ সালে মুক্তপ্রাপ্ত মার্কিন রোমাঞ্চকর অপরাধধর্মী চলচ্চিত্র। নিক পিজোলাত্তোরের চিত্রনাট্যে চলচ্চিত্রটি পরিচালনা ও প্রযোজনা করেছেন এন্টোইন ফুকা। এটি ২০১৮ সালের একই নামের ডেনীয় চলচ্চিত্রের ইংরেজি পুননির্মাণ। চলচ্চিত্রটিতে অভিনয় করেছেন জেইক ইলেনহল, ক্রিস্টিনা ভিদাল এবং কণ্ঠ দিয়েছেন ইথান হক, রিলি কিওফ, এলি গোরি, ডা'ভাইন জয় র্যান্ডলফ, পল ড্যানো এবং পিটার সার্সগার্ড।  ২০২১ সালের ১১ সেপ্টেম্বর টরন্টো আন্তর্জাতিক চলচ্চিত্র উৎসবে এই চলচ্চিত্রটির ওয়ার্ল্ড প্রিমিয়ার হয়। ২০২১ সালের ২৪ সেপ্টেম্বর এ চলচ্চিত্রটি প্রেক্ষাগৃহে মুক্তি পায়, এবং পরে ১ অক্টোবরে চলচ্চিত্রটি নেটফ্লিক্সে মুক্তি পায়। এই চলচ্চিত্রটি সমালোচকদের কাছ থেকে ইতিবাচক পর্যালোচনা লাভ করে, এবং জেইক ইলেনহল তার অভিনয়ের জন্য প্রশংসীত হন।   কণ্ঠে এবং অভিনয়ে   অভিনয়ে   জো বেলরের ভূমিকায় জেইক ইলেনহল  সার্জেন্ট ডেনিস ওয়েডের ভূমিকায় ক্রিস্টিনা ভিদাল  ম্যানির ভূমিকায় আর্দ্রিয়ান মার্টিনেজ   কণ্ঠস্বরে   এমিলি লাইটনের কণ্ঠে রিলি কিফ  এমিলির প্রাক্তন স্বামী হেনরি ফিশারের কণ্ঠে পিটার সার্সগার্ড  রিকের কণ্ঠে এলি গোরি  সার্জেন্ট বিল মিলারের কণ্ঠে ইথান হক  হেনরির মেয়ের কণ্ঠে ক্রিশ্চিয়ানা মন্টোয়া  অফিসার টিম গেরাসির কণ্ঠে ডেভিড কাস্তানেদা  ড্রু নাশের কণ্ঠে বিউ ন্যাপ  ক্যাথরিন হারবারের কণ্ঠে এডি প্যাটারসন  ম্যাথিউ ফন্টেনটের কণ্ঠে পল ড্যানো  জেস বেলরের কণ্ঠে জিলিয়ান জিন্সার  নাইটক্লাব কলারের কণ্ঠে বিল বার  বিধ্বস্ত সাইক্লিস্টের কণ্ঠে ডিলন লেন  এলএটাইমস অপারেটরের কণ্ঠে আইলিন বার্ডক  হাউস অন ফায়ার কলারের কণ্ঠে মার্লেন ফোর্ট   নির্মাণ  ২০১৮ সালের ডিসেম্বর মাসে জানা গিয়েছিল যে জেইক ইলেনহল ২০১৮ সালের ডেনিশ ভাষার রোমাঞ্চকর চলচ্চিত্র দ্য গিল্টির ইংরেজি সংস্করণ নির্মাণের অধিকার কিনেছেন এবং তার নিজের প্রোডাকশন হাউস নাইন স্টোরিজ প্রোডাকশন এবং বোল্ড ফিল্মসকে সাথে নিয়ে তিনিই এই চলচ্চিত্রটিতে অভিনয় করবেন এবং প্রযোজনাও করবেন।  ২০২০ সালের সেপ্টেম্বরে ঘোষণা করা হয় যে অ্যান্টোইন ফুকুয়া চলচ্চিত্রটি পরিচালনা ও প্রযোজনা করবেন। সেই মাসের শেষের দিকে, নেটফ্লিক্স $৩০ মিলিয়ন ডলারে চলচ্চিত্রটির বৈশ্বিক অধিকার ক্রয় করে। ২০২০ সালে নভেম্বর মাসে ইথান হক, পিটার সারসগার্ড, রিলি কেওফ, পল ড্যানো, বায়রন বোয়ার্স, ডা'ভাইন জয় র্যান্ডলফ, ডেভিড কাস্টেনেদা, ক্রিস্টিনা ভিদাল, অ্যাড্রিয়ান মার্টিনেজ, বিল বুর, বিউ ন্যাপ এবং এডি প্যাটারসন চলচ্চিত্রের অভিনয়শিল্পী দলে যোগ দেন।    ২০২০ সালের নভেম্বর মাসে লস অ্যাঞ্জেলেসে চলচ্চিত্রটির চিত্রগ্রহণ শুরু হয়।   মুক্তি  প্রেক্ষাগৃহে মুক্তি পাওয়ার আগে ১১ সেপ্টেম্বর ২০২১ সালে টরন্টো আন্তর্জাতিক চলচ্চিত্র উৎসবে চলচ্চিত্রটির ওয়ার্ল্ড প্রিমিয়ার হয়। পরে, ২০২১ সালের ২৪ সেপ্টেম্বর চলচ্চিত্রটি প্রেক্ষাগৃহে মুক্তি পায়, এবং পরে ২০২১ সালের ১ অক্টোবরে চলচ্চিত্র নেটফ্লিক্সে মুক্তি পায়।  তথ্যসূত্র  বহিঃসংযোগ  নেটফ্লিক্সে দ্য গিল্টি        পচা টমেটোতে দ্য গিল্টি  বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র
ক্যাটি জুরাডো () নামে পরিচিত মারিয়া ক্রিস্তিনা এস্তেলা মার্সেলা জুরাদো গার্সিয়া (১৬ জানুয়ারি ১৯২৪ - ৫ জুলাই ২০০২) ছিলেন একজন মেক্সিকান অভিনেত্রী। তিনি হাই নুন (১৯৫২) চলচ্চিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং ব্রোকেন লেন্স (১৯৫৪) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি প্রথম লাতিন আমেরিকান অভিনেত্রী হিসেবে গোল্ডেন গ্লোব অর্জন করেন এবং অস্কারের মনোনয়ন লাভ করেন।  জুরাডো ১৯৪৩ সালে মেক্সিকোতে তার অভিনয় জীবন শুরু করেন। ১৯৪০-এর দশক থেকে শুরু করেন ১৯৬০-এর দশকের শুরু পর্যন্ত মেক্সিকান চলচ্চিত্রের স্বর্ণযুগে জুরাডো খল অভিনেত্রী হিসেবে কাজ করেন। ১৯৫১ সালে চলচ্চিত্র নির্মাতা বাড বোটিচারের দ্য বুলফাইটার অ্যান্ড দ্য লেডি দিয়ে তার হলিউডে অভিনয় জীবন শুরু হয়। ১৯৫০ ও ১৯৬০-এর দশকে তার অভিনীত উল্লেখযোগ্য চলচ্চিত্রগুলো হল অ্যারোহেড (১৯৫৩), ওয়ান-আইড জ্যাকস (১৯৬১), এবং প্যাট গেরেট অ্যান্ড বিলি দ্য কিড (১৯৭৩)।  তথ্যসূত্র  বহিঃসংযোগ             বিষয়শ্রেণী:১৯২৪-এ জন্ম বিষয়শ্রেণী:২০০২-এ মৃত্যু বিষয়শ্রেণী:মেক্সিকান চলচ্চিত্র অভিনেত্রী বিষয়শ্রেণী:মেক্সিকান টেলিভিশন অভিনেত্রী বিষয়শ্রেণী:মেক্সিকান মঞ্চ অভিনেত্রী বিষয়শ্রেণী:মার্কিন যুক্তরাষ্ট্রে মেক্সিকান অভিবাসী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:হিস্পানিক ও লাতিন আমেরিকান অভিনেত্রী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মেক্সিকান বংশোদ্ভূত মার্কিন অভিনেত্রী
মণীন্দ্র আগরওয়াল (জন্ম: ২০ মে ১৯৬৬) একজন ভারতীয় কম্পিউটার বিজ্ঞানী এবং ইন্ডিয়ান ইনস্টিটিউট অফ টেকনোলজি, কানপুরের কম্পিউটার সায়েন্স অ্যান্ড ইঞ্জিনিয়ারিং বিভাগের অধ্যাপক। আগরওয়াল আন্তর্জাতিক এবং দেশীয় পরিসরে অত্যন্ত সুপরিচিত গবেষক এবং বিভিন্ন প্রখ্যাত সংস্থার সভ্য হিসাবে নির্বাচিত। তিনি গণিতের জন্য প্রথম ইনফোসিস পুরস্কার,Infosys Prize 2008  ২০০৬ সালে গ্যোডেল পুরস্কার প্রাপক এবং গাণিতিক বিজ্ঞানে গবেষণার জন্য ২০০৩ সালে ভারতের বিজ্ঞান বিষয়ক সর্বোচ্চ সম্মাননা হিসাবে পরিচিত শান্তি স্বরূপ ভাটনগর পুরস্কার লাভ করে। এছাড়াও, তিনি ২০১৩ সালে ভারত সরকার কর্তৃক প্রদত্ত ভারতের ৪র্থ সর্বোচ্চ বেসামরিক সম্মাননা পদ্মশ্রীতে ভূষিত হয়েছেন।   জন্ম ও শিক্ষাজীবন  মণীন্দ্র ভারতের উত্তর প্রদেশের এলাহাবাদে ১৯৬৬ সলের ২০ মে জন্মগ্রহণ করেন। উচ্চ মাধ্যমিক সমাপ্তের পর তিনি ভারতীয় প্রযুক্তিবিদ্যা প্রতিষ্ঠান কানপুরে ভর্তি হন এবং এখান থেকে ১৯৮৬ সালে কম্পিউটার বিজ্ঞানে বিটেক ও ১৯৯১ সালে পিএইচডি ডিগ্রি অর্জন করেন।   কর্মজীবন  মণীন্দ্র ১৯৯২ হতে ১৯৯৩ সাল পর্যন্ত ভারতীয় প্রযুক্তিবিদ্যা প্রতিষ্ঠান কানপুরে গবেষণা সহযোগী হিসাবে কাজ করেন। এরপর, ১৯৯৩ সালে তিনি মাদ্রাজের এসপিআইসি সায়েন্স ফাউন্ডেশনের গাণিতিক শিক্ষণ প্রতিষ্ঠানে সভ্য হিসাবে যোগ দেন এবং ১৯৯৫ সালে সেখান হতে জার্মানির উল্ম বিশ্ববিদ্যালয়ে হামবোল্ডট ফেলো হিসাবে গমন করে ১ বছরের ফেলোশীপ সমাপ্ত করে ১৯৯৬ সালে ভারতে ফিরে এসে পুনরায় ভারতীয় প্রযুক্তিবিদ্যা প্রতিষ্ঠান কানপুরে শিক্ষক হিসাবে যোগদান করে অদ্যাবধি সেখানেই কর্মরত আছেন; যেখানে তিনি ১৯৯৬ হতে ১৯৯৯ সাল পর্যন্ত সহকারী অধ্যাপক, ১৯৯৯ হতে ২০০১ সাল পর্যন্ত সহযোগী অধ্যাপক এবং ২০০১ হতে অধ্যাপক হিসাবে যুক্ত। এর মধ্যে, ২০০৩ সালে তিনি যুক্তরাষ্ট্রের প্রিন্সটনের ইনস্টিটিউট ফর এডভান্স স্টাডিজে গাণিতিক শিক্ষণ প্রতিষ্ঠানে সদস্য হিসাবে যোগ দিয়ে ২০০৪ সাল পর্যন্ত সেখানেInstitute for Advanced Study: A Community of Scholars এবং পরবর্তীতে সিঙ্গাপুরের ন্যাশনাল ইউনিভার্সিটি অব সিঙ্গাপুরে কম্পিউটার সায়েন্স বিভাগে ডিস্টিংগুইশ ভিজিটিং প্রফেসর হিসাবে ২০০৫ পর্যন্ত যুক্ত ছিলেন। আগরওয়াল ২০০৩ হতে ২০১৭ পর্যন্ত আইআইটি কানপুরের কম্পিউটার সায়েন্স এন্ড ইঞ্জিনিয়ারিং ডিপার্টমেন্টের এন রমা রাও চেয়ার প্রফেসর পদে ছিলেন এবং ২০১৭ থেকে ২০২১ সাল পর্যন্ত আইআইটি কানপুরের ডেপুটি ডিরেক্টর হিসেবে দায়িত্ব পালন করেছেন। বর্তমানে তিনি কম্পিউটার সায়েন্স এন্ড ইঞ্জিনিয়ারিং ডিপার্টমেন্টে প্রফেসর পদে কর্মরত আছেন।   অবদান  তিনি নীরজ কয়াল এবং নিতিন সাক্সেনার সাথে মিলিতভাবে একেএস মৌলিকতা পরীক্ষণ পদ্ধতি উদ্ভাবন করেন। এই পরীক্ষাটি হলো প্রথম শর্তহীন নির্ধারক অ্যালগরিদম যা n-এ বহুপদ বলে প্রমাণিত সময়ে প্রাথমিকতার জন্য একটি n-সংখ্যার পরীক্ষা করে।   পুরস্কার ও সম্মাননা  ২০০৮ সালের সেপ্টেম্বরে গণিতের বিস্তৃত ক্ষেত্রে অসামান্য অবদানের জন্য আগরওয়ালকে প্রথম ইনফোসিস গণিত পুরস্কারের জন্য নির্বাচিত করা হয়। তিনি ২০১৪ এবং ২০১৫ সালে ইনফোসিস পুরস্কারের জন্য গাণিতিক বিজ্ঞানের জুরিতেও কাজ করেছিলেন।   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৫:২০, ৫ ফেব্রুয়ারি ২০২৫ (ইউটিসি) :স্যান্ডি ওয়েস্টগেট   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। নাহিয়ানআলাপ ২০:৫৩, ২৩ জানুয়ারি ২০২৫ (ইউটিসি)  । ≈ MS Sakib  «আলাপ»  ২২:৩২, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
শফিকুল ইসলাম (জন্ম: ৫ জুলাই ১৯৯৭) একজন বাংলাদেশী ক্রিকেটার।  তিনি ৮ অক্টোবর ২০১৮ সালে ২০১৮-১৯ জাতীয় ক্রিকেট লিগে রাজশাহী বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেছিলেন।  ২৪ জুলাই ২০১৮ সালে আফগানিস্তান এ দলের বিপক্ষে বাংলাদেশ এ ক্রিকেট দলের হয়ে তিনি লিস্ট এ ক্রিকেট তালিকার শীর্ষে পদার্পণ করেছিলেন।   ২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে বেক্সিমকো ঢাকা তাকে কিনে নেয়। ২০২০ সালের ৩০ নভেম্বর বঙ্গবন্ধু টি২০ কাপ প্রতিযোগিতায় বেক্সিমকো ঢাকার হয়ে জেমকন খুলনার বিপরীতে টুয়েন্টি২০ ক্রিকেটে অভিষেক করে। নিজের অভিষেক খেলায় ৪ ওভার বল করে ৩৪ রানের বিনিময়ে ২টি উইকেট লাভ করেন।  যদিও খেলায় তার দল পরাজয় লাভ করে॥   আরো দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল  ২০২০-২১ বঙ্গবন্ধু টি২০ কাপ   তথ্যসূত্র    বহিঃসংযোগ      বিষয়শ্রেণী:রাজশাহী বিভাগ থেকে আগত ক্রিকেটার বিষয়শ্রেণী:রাজশাহী বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:বগুড়া জেলার ব্যক্তি
মিগ ২১ একটি যুদ্ধবিমান। মিকোয়ান ডিজাইন ব্যুরো মিগ ২১ বিমানের নকশা তৈরি করে। এর ন্যাটো কোডনেম ফিসবেড। মিগ ২১-এর জন্ম হয় সোভিয়েত ইউনিয়নে।  এটি ইতিহাসে সর্বাধিক নির্মিত ফাইটার জেট। এটি মালালাইকা নামে অধিক পরিচিত ছিল।"MiG-21 – naddźwiękowy ołówek" (in Polish).  lotniczapolska.pl, 6 September 2007. Retrieved: 1 December 2010.  এর পূর্বসুরি মিগ ১৯, যা ছিল মূলত গ্রাউন্ড এট্যাক ফাইটার। ১৯৪৮-৪৯ সালে সোভিয়েতরা মিগ-১৭, মিগ-১৯ এবং সুখোই-৭ এর সমন্বয়ে একটা সুপারসনিক ফাইটার বিমান তৈরির ডিজাইন সম্পন্ন করে। মিগ-২১ এর পরীক্ষামূলক উড্ডয়নের পরে সোভিয়েতরা বুঝতে পারে যে ফাইটার অনুপাতে ইঞ্জিনের ক্ষমতা কম তখন এই ঝামেলা সারিয়ে তৈরি করা হয় আরেকটি প্রটোটাইপ। এই প্রটোটাইপও ডানার ঝামেলার কারণে বিফল হয়। একই অবস্থায় পড়ে তাদের টেস্টিং প্রটোটাইপও। অবশেষে ১৬ জুন ১৯৫৫ সালে সর্বশেষ প্রটোটাইপ চূড়ান্তভাবে বানানোর অনুমতি পায়, এবং এই ফাইটার সার্ভিসে আসে ১৯৫৯ সালে। পরে সোভিয়েত রাশিয়ার বিমান বাহিনী বহরে এই বিমান যুক্ত করা হয়। ১৯৫৯ সালের আগে এটি নিয়ে মার্কিন মুল্লুক কিছুই জানতো না, কিন্তু ভিয়েতনাম যুদ্ধে তারা এটা সম্পর্কে জানতে পারে।  মিগ ২১ একটি সুপারসনিক ফাইটার। এটি আকাশ থেকে থেকে আকাশে, আকাশ থেকে মাটিতে সবদিকেই কার্যকরি। মিগ ২১-এর আছে শক্তিশালী ইঞ্জিন ও হালকা বডি। এছাড়া উন্নত ম্যানুয়েভার পাওয়ার এই ফাইটারকে অন্যসব ফাইটারগুলো থেকে আলাদা করে দিয়েছিল। মিগ ২১-এর রক্ষণাবেক্ষণ খরচ বেশ কম। এই বিমানের জন্য আলাদা শেড-এর দরকার হয় না। খোলা আকাশের নিচে এই বিমান ফেলে রাখা যায়।  ১৯৫৯ সালে সার্ভিসে আসার ৫০ বছর পরেও মিগ ২১ এবং চীনা সংস্করণ জে-৭ / এফ-৭ এয়ারগার্ড বিশ্বের প্রায় ৫০টি দেশে ব্যবহৃত হচ্ছে। যার প্রধান কারণ এর উন্নত সংস্করণ। এই ফাইটার-এর বডি বাদে মোটামুটি সব পার্টসই কম-বেশি উন্নত হয়েছে। আর এই আপগ্রেডেশন এই ফাইটারকে আধুনিক রাখতে সাহায্য করেছে।  এই মিগ ২১ বাংলাদেশ বিমান বাহিনীর প্রথম ফাইটার বিমান, যা উপহার দিয়েছিল সোভিয়েত ইউনিয়ন। বর্তমানে বাংলাদেশ বিমান বাহিনী মিগ ২১-এর চীনা সংস্করণ জে-৭ / এফ-৭ এয়ারগার্ড ফাইটার হিসাবে ব্যবহার করে।   বিশদ বিবরণ   পাইলট: ১ বা ২ জন  দৈর্ঘ্য: ১৪.৫ মিটার  উচ্চতা: ৪.১২৫ মিটার  বোঝাই অবস্হায় ওজন: ৮,৮২৫ কেজি  শক্তির উৎস:   সর্বোচ্চ গতিসীমা: ঘণ্টায় ২,৩৫০ কিলোমিটার(ঘণ্টায় ১,৪৬৮ মাইল)  পাল্লা: ১,২১০ কিলোমিটার   অস্ত্রসমূহ   ১*৩০ মিলিমিটার জিএসএইচ-৩০-১ কামান (১৫০ রাউন্ড)  সর্বোচ্চ ৩৫০০ কেজি ওজনের অস্ত্র ৪ টি এন্টি-এয়ারক্রাফট মিসাইল   ব্যবহারকারী দেশসমুহ    আলজেরিয়া  পেরু  আজারবাইজান  বেলারুশ  বাংলাদেশ  কিউবা  হাঙ্গেরী  ভারত  ইসরাইল  ইরান  কাজাখিস্তান  মালয়শিয়া   লেবানন  মায়ানমার  উত্তর কোরিয়া  পোল্যান্ড  রাশিয়া  সার্বিয়া  স্লোভাকিয়া  সুদান  সিরিয়া  তুর্কমেনিস্তান  ইউক্রেইন   আমেরিকা  উজবেকিস্তান  কিরগিজিস্তান  চেকোস্লোভাকিয়া / চেক প্রজাতন্ত্র  পূর্ব জার্মানি/ জার্মানি  ইরাক  মলদোভা  রোমানিয়া  সোভিয়েত ইউনিয়ন  যুগোস্লভিয়া  জর্জিয়া   গ্যালারী    তথ্যসূত্র   বিষয়শ্রেণী:যুদ্ধ বিমান বিষয়শ্রেণী:একক ইঞ্জিনযুক্ত জেট বিমান বিষয়শ্রেণী:ডেল্টা-উইং বিমান বিষয়শ্রেণী:শব্দাপেক্ষা দ্রুতগামী বিমান
ফুয়াদ আল মুক্তাদির (৬ আগস্ট ১৯৮০; সংক্ষেপে ফুয়াদ নামে পরিচিত) হলেন একজন বাংলাদেশি গায়ক, সুরকার ও সঙ্গীত পরিচালক।   শৈশব  ফুয়াদ ১৯৮৮ সালে আট বছর বয়সে বাংলাদেশ ছেড়ে মার্কিন যুক্তরাষ্ট্র চলে যান এবং ওখানে একটি জুনিয়র স্কুলে ভর্তি হন। তিনি সবসময় সঙ্গীত নিয়ে ব্যস্ত থাকতেন এবং অবশেষে ১৯৯৩ সালে তিনি একটি ব্যান্ড দল “যেফির” গঠন করেন মধু, হিমেল, শুমন এবং ফ্রেডকে সাথে নিয়ে। ১৯৯৯ সালে ব্যান্ড ভেঙে যাওয়ার পূর্ব পর্যন্ত তারা অনেকগুলো গান রেকর্ড করে। তারা যুক্তরাষ্ট্রের নিউ ইয়র্ক শহরের বাংলাদেশী বসবাসকারীদের জন্য দুইটি অ্যালবাম মায়া ১ এবং মায়া ২ বের করেন।   ক্যারিয়ার  যেফির ব্যান্ড ছেড়ে আসার তার প্রথম রেকর্ড হল “রি-এভুলেশন”। অবস্কুর ব্যান্ডের কীবোর্ড বাদক সোহলে আজিজের সহায়তায় এই অ্যালবামটি বের হয়। এই অ্যালবামটিতে প্রধান গায়ক ও গৌণ গায়কের গাওয়া ১৪ টি গান অন্তর্ভুক্ত আছে। এই অ্যালবামে আসল গানের পাশাপাশি একই গানের রিমিক্স গান অন্তর্ভুক্ত আছে। লিটুর “সিলতি” অনীলা নাজ চৌধুরীর “ঝিলমিল”, আমরিন মুসার “ভ্রমর কইয়ো” এবং “মন চাইলে মন” এর রি-মিক্সড গান এই অ্যালবামে অন্তর্ভুক্ত আছে। ফুয়াদ’স ভ্যারিয়েশন নং. ২৫ প্রযোজিত হয় ২০০৬ সালে। ২০০৬ সালে এরপর জি-সিরিজ এবং আরশির ব্যনারে এই অ্যালবামে আরো দুইটি নতুন গান অন্তর্ভুক্ত করে পূর্বের অ্যালবামটি ভ্যারিয়েশন নং. ২৫.২ নামে পুনরায় বের করা হয়। এই অ্যালবামের কয়েকটি গানের নাম হলঃ পুনমের “নবীনা” রাজিব/ফুয়াদের “নিটোল পায়ে” এবং বাপ্পা মজুমদারের “কোন আশ্রয়”। ফুয়াদের “বন্য” অ্যালবামটি বের হয় ২০ জুলাই, ২০০৭ সালে জি-সিরিজের ব্যানারে। এই অ্যালবামের কয়েকটি গানের নাম হলঃ উপলের “তোর জন্য আমি বন্য”, ফুয়াদ/বিশপের “বন্য র‍্যাপ”, ফুয়াদের “জংলী”, দা-দুষ্ট নাম্বার” এবং নিটোল পায়ে (লাইভ)। ফুয়াদ আরো কিছু অ্যালবামে কাজ করেছেন। যেমনঃ সুমন ও অনীলা’র “এখনো আমি”, তপুর (যাত্রী’র কন্ঠে) “বন্ধু হবে কি?”, ফুয়াদ ফিচারিং কনা, ফুয়াদ ফিচারিং মালা, ফুয়াদ ফিচারিং মিলা “রি-ডিফাইন্ড” এবং ফুয়াদ ফিচারিং বিভিন্ন শিল্পী “ক্রমান্বয়” বের হয় ২০০৮ সালের ডিসেম্বরে। তিনি শেরিন, অনীলা, সুমন, তপু এবং অন্যান্য শিল্পীদের বিভিন্ন একক ও মিক্সড অ্যালবামেও কাজ করেছেন।   ব্যক্তিগত জীবন  ফুয়াদের পরিবার যুক্তরাষ্ট্রের নিউ ইয়র্ক শহরে স্বাস্থ্য সেবা সংক্রান্ত ব্যবসায় জড়িত। ২০১১ সালের ১৩ ফেব্রুয়ারি ফুয়াদ মায়াকে বিয়ে করেন। তাঁর স্ত্রী মায়া, কানাডার ব্রিটিশ কলম্বিয়া বিশ্ববিদ্যালয় থেকে সমাজকর্ম বিষয়ে স্নাতক। ৪ ফেব্রুয়ারি, ২০১৬ তে এই দম্পতির কন্যা আজালিয়া জন্মগ্রহণ করে।  অ্যালবামের তালিকা  মায়া (১৯৯৮)  মায়া ২ (১৯৯৯)  ক্রান্তি (২০০৩)  রি ইভোল্যুশন (২০০৪)  ভ্যারিয়েশন নং. ২৫ (২০০৬)  ভ্যারিয়েশন নং. ২৫.২ (২০০৬)  বন্য (২০০৭)   তথ্যসূত্র    বহিঃসংযোগ   বিষয়শ্রেণী:১৯৮০-এ জন্ম‏ বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী সুরকার বিষয়শ্রেণী:জি-সিরিজের শিল্পী বিষয়শ্রেণী:মার্কিন যুক্তরাষ্ট্রে বাংলাদেশী অভিবাসী বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:বাংলাদেশী গিটারবাদক বিষয়শ্রেণী:সিলেট বিভাগের ব্যক্তি